Na osnovu članova 153. i 154. Zakona o zdravstvenoj zaštiti („Sl.novine Federacije BiH“, br. 46/10 i 75/13), članova 11, 12. i 13. Pravilnika o specijalizacijama i subspecijalizacijama zdravstvenih radnika i zdravstvenih saradnika („Sl.novine Federacije BiH“, broj: 75/20 i 99/21), odredbi Pravilnika o kriterijima za prijem specijalizanata ("Sl. novine Federacije BiH“, br. 102/13, 55/14 i 99/19), Plana potrebnih specijalizacija i subspecijalizacija zdravstvenih djelatnika i zdravstvenih suradnika Kantona Sarajevo za 2024. godinu Federalnog ministarstva zdravstva, broj: 02-33-6046/24 od 06.11.2024. godine, te Odluke o raspisivanju konkursa za dodjelu specijalizacije, broj: 0101-6879/24 od 25. 12. 2024. godine, dana 28. 12. 2024. godine

**UNIVERZITET U SARAJEVU - FARMACEUTSKI FAKULTET**

objavljuje

**K O N K U R S**

za dodjelu specijalizacija za potrebe Univerziteta u Sarajevu - Farmaceutskog fakulteta i to:

* 3 (tri) specijalizacije uz Kliničke farmacije
* 1 (jedna) specijalizacija iz Farmaceutske tehnologije
* 2 (dvije) specijalizacije iz Ispitivanje i kontrole lijekova
* 1 (jedna) specijalizacija iz Medicinske biokemije

**UVJETI:**

U skladu sa članom 154. Zakona o zdravstvenoj zaštiti i člana 12. Pravilnika o specijalizacijama i subspecijalizacijama zdravstvenih radnika i zdravstvenih saradnika, kandidati treba da ispunjavaju sljedeće opće uvjete:

* da ima visoku stručnu spremu – završen farmaceutski fakultet,
* da ima položen stručni ispit,
* da ima najmanje jednu godinu radnog iskustva nakon položenog stručnog ispita,
* da je u radnom odnosu na Univerzitetu u Sarajevu – Farmaceutskom fakultetu,
* da poznaje jedan strani jezik.

U skladu sa navedenim propisima, uz prijavu na konkurs, kao dokaz o ispunjavanju uvjeta, kandidati su dužni priložiti sljedeću dokumentaciju:

1. Kraću biografiju,
2. Diplomu o završenom farmaceutskom fakultetu,
3. Uvjerenje o položenom stručnom ispitu,
4. Prijepis položenih ispita na studiju sa prosjekom ocjena tokom studija i dužini trajanja studija,
5. Potvrdu o poznavanju jednog stranog jezika,
6. Nagrade za vrijeme studija,
7. Potvrdu o radnom iskustvu od najmanje godinu dana nakon položenog stručnog ispita,
8. Potvrdu da je u radnom odnosu na Univerzitetu u Sarajevu-Farmaceutskom fakultetu.

Kandidati su dužni predati ovjerene fotokopije tražene dokumentacije.

Prednost imaju kandidati u radnom odnosu, sa iskustvom i pokazanom sklonošću za naučnoistraživački rad u oblasti navedene specijalizacije.

Nepotpune i neblagovremene prijave se neće uzeti u razmatranje.

Prijave dostaviti na adresu Zmaja od Bosne broj 8, sa naznakom „ZA KONKURS ZA SPECIJALIZACIJU“.

KONKURS OSTAJE OTVOREN 7 (sedam) dana od dana objavljivanja.